28 Julai

28 Julai merupakan hari ke-209 (hari ke-210 dalam tahun lompat) dalam takwim Gregorius. Tinggal 156 hari sebelum memasuki tahun selepasnya.

Hari ini juga merupakan:
 Hari Hepatitis Sedunia;
 Hari Kemerdekaan di Peru (1821).

Peristiwa 

 1794 - Revolusi Perancis: Pemimpin Pemerintahan Ganas, Maximilien de Robespierre (gambar) dipancung dengan gilotin.
 1914 - Austria-Hungary menolak penerimaan bersalah bersyarat lalu mengisytiharkan perang terhadap Serbia, memulakan Perang Dunia Pertama.
 1954 - Bank Kerjasama Rakyat Malaysia telah ditubuhkan di Malaysia di bawah Ordinan Syarikat Kerjasama 1948.
 1960 - Bunga raya dijadikan bunga kebangsaan Persekutuan Tanah Melayu (sekaligus kemudiannya Malaysia) selepas dua tahun kerja dilakukan Kementerian Pertanian memilih antara bunga-bunga digemari selain kenanga, melur, teratai, mawar, cempaka dan bunga tanjung.
 1976 - Satu gempa bumi dengan magnitud 8.2 ML meranapkan Tangshan, China (gambar), membunuh 242,769 orang dan mencederakan 164,851 lagi.
 1990 - Alberto Fujimori menjadi Presiden Peru, dan dengan itu menjadi orang pertama berketurunan Jepun yang menjadi ketua kerajaan bagi sebuah negara Amerika Latin.
 1996 - Jasad Manusia Kennewick prasejarah ditemui berhampiran Kennewick, Washington, Amerika Syarikat.
 2010 - Dalam bencana udara terdahsyat di Pakistan, Penerbangan 202 Airblue terhempas di Bukit Margalla berhampiran Islamabad, membunuh semua 152 di atas pesawat.
 2013 - Dalam Formula Satu, Lewis Hamilton memenangi perlumbaan pertamanya untuk Mercedes di Grand Prix Hungary.
 2013 - Parti Rakyat Kemboja memenangi majoriti kerusi dalam pilihan raya Perhimpunan Kebangsaan Kemboja.
 2020 - Bekas Perdana Menteri Malaysia, Najib Razak dijatuhkan hukuman penjara 12 tahun atas pelbagai kesalahan salah guna kuasa.

Kelahiran 
 1929 - Jacqueline Kennedy Onassis, Wanita Pertama Amerika Syarikat
 1949 - Soh Chin Aun, pemain bola sepak Selangor dan Melaka
 1981 - Michael Carrick, pemain bola sepak Manchester United F.C.

Kematian 
 1741 - Antonio Vivaldi, penggubah lagu Baroque Itali (lahir 1678)
 1808 - Selim III, Sultan Uthmaniyyah

Rujukan

Hari dalam tahun